Diari Oficial de la Generalitat Valenciana


Sumari del DOGV 3410, del 12-01-1999 (1999/124)

DECRET 200/1998, de 15 de desembre, del Govern Valencià, pel qual se cedeix a l'Ajuntament de Xàtiva l'ús gratuït, per termini de 10 anys, dels immobles situats a Xàtiva, carrer del Taquígraf Martí número 25 i carrer de la Font Trencada números 22 i 26, destinats a taller ocupacional per a malalts mentals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/12/15/200/dof/vci/html**

### Dades del document

Número de DOGV
:   3410

Data del DOGV
:   12-01-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/124


Data del document
:   15-12-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

Anàlisi jurídica

 Descriptors 

:   * Xàtiva
    * propietat immobiliària
    * cultura regional

DECRET 200/1998, de 15 de desembre, del Govern Valencià, pel qual se cedeix a l'Ajuntament de Xàtiva l'ús gratuït, per termini de 10 anys, dels immobles situats a Xàtiva, carrer del Taquígraf Martí número 25 i carrer de la Font Trencada números 22 i 26, destinats a taller ocupacional per a malalts mentals. [1999/M124]
  
Mitjançant la interlocutòria de data 31 de gener de 1996 del Jutjat de Primera Instància núm. 7 de Valencia, es declarà la Generalitat Valenciana hereva abintestat de la senyora Loreto Buforn Viñes, adquirint d'aquesta manera els immobles situats a Xàtiva, carrer del Taquígraf Martí número 25 i carrer de la Font Trencada números 22 i 26.
  
Consten en l'Inventari General de Béns i Drets de la Generalitat Valenciana amb els números A02/46/145/0017, A02/46/145/0018 i A02/46/145/0019, respectivament, amb la qualificació jurídica de béns patrimonials de la Generalitat Valenciana.
  
Figuren inscrits a nom de la Generalitat Valenciana en el Registre de la Propietat de Xàtiva, al tom 906, llibre 339, foli 67, finca 2.748; tom 906, llibre 339, foli 65, finca 2.750 i tom 906, llibre 339, foli 66, finca 2.751.
  
Referències cadastrals: finca 2.748, 4485329; finca 2.750, 4485311; finca 2.751, 4485312.
  
L'Ajuntament de Xàtiva, en sessió plenària realitzada el dia 5 de març de 1998, acordà sol·licitar a la Generalitat Valenciana la cessió gratuïta a favor de l'Ajuntament, per termini de 10 anys, dels immobles assenyalats per a ser destinats a taller ocupacional per a malalts mentals, tot això amb subjecció a les condicions i els requisits reglamentàriament establits, i es comprometia a la restauració i rehabilitació d'aquests immobles, segons les memòries i els pressupostos redactats per l'arquitecte municipal.
  
Vistos els informes que consten en l'expedient, considerant justificada la utilitat pública i l'interés social del fi per al qual es destinarà l'immoble, i en virtut del que estableixen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia, Hisenda i Administració Pública i amb la deliberació prèvia del Govern Valencià en la reunió del dia 15 de desembre de 1998,
  
decrete
  
Article 1
  
S'acorda la cessió a l'Ajuntament de Xàtiva del dret d'ús gratuït, per termini de 10 anys, dels immobles situats als carrers del Taquígraf Martí número 25 i Font Trencada números 22 i 26, de Xàtiva, amb la condició que la corporació municipal els rehabilite i destine a taller ocupacional per a malalts mentals, segons la memòria i el pressupost que consten en l'expedient.
  
Les obres de rehabilitació s'hauran de realitzar en el termini d'un any comptat des de la subscripció del document de cessió corresponent.
  
L'inici del termini de la cessió començarà des de la data de subscripció del document en què s'indique la cessió i l'acceptació dels immobles.
  
Article 2
  
L'ajuntament cessionari es farà càrrec de les despeses i dels impostos que ocasione l'immoble durant el termini de la cessió.
  
Article 3
  
Una vegada transcorregut el termini assenyalat o si es deixen de complir les condicions de la cessió, l'immoble revertirà automàticament a la Generalitat Valenciana.
  
Disposició final
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
Valencia, 15 de desembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI